
A wilsonizmus kezdetei és politikai-ideológiai háttere

A wilsonizmus kezdetei és politikai és ideológiai háttere
Bő száz éven keresztül az Amerikai Egyesült Államok politikáját az elzárkózás jellemezte. Ez a látszólagos elszigetelődésre való hajlam egészen a 20. század hajnaláig uralta az amerikai külpolitikát. Végül Woodrow Wilson elnök játszott fontos szerepet abban, hogy az USA végül tettlegesen is kitört kontinenséről és beleavatkozott a világpolitika ügyeibe. Ő jól ismerte fel és használta ki az európai központú nemzetközi rendszer fokozatos válságát, ráeszmélt arra, hogy az Egyesült Államokra kulcsszerep várhat a világpolitika terén, és ezért fel kell adni az addigi hagyományos elzárkózást, és ki kell vinni nemzetét a világpolitikába.
Wilson elnök egy fontos változást hozott az amerikai gondolkodási hagyományba. Neki sikerült először közös nevezőre hozni az amerikai idealizmust a reálpolitikával. Mind a mai napig a wilsonizmus hatja át az amerikai gondolkodást. Őt követően szinte mindegyik amerikai elnök az ő nézeteit követte. Bár természetesen ennek az eszmerendszernek is akadtak bőven kudarcai, de kudarcai miatt hiába érte folyamatos kritika, az ő eszmerendszere mind a mai napig fontos alapja az amerikai gondolkodásnak, és ő hajtotta végre azt a történelmi tettet, hogy országát sikerült kivinnie az első világháborúba, és ezáltal a nemzetközi politikába. Így vállhatott nagyhatalommá az Egyesült Államok.
A wilsonizmus pedig 20. század egyik legfontosabb eleme lett. Wilson elnök ideológiája rávette arra az elzárkózásra hajlamos népét, hogy a világ ügyeit a kezükbe vegyék. A wilsonizmus mind a mai napig meghatározza, és áthatja az Egyesült Államok nemzetközi szerepvállalását. A demokrácia terjesztése, vagy az hogy az Egyesült Államok a világ csendő-re, mind Wilsonhoz vezethető vissza. Ő létrehozott egy olyan eszmerendszert, amely utópiát nyújtva az embereknek követendő célt adott. Emellett nagy újítást hozott be az amerikai politikai életbe is. Ő tartotta először fontosnak, hogy az emberek inkább az ideológiát kövessék, mint hogy a mögötte húzódó érdekekre figyeljenek. A wilsonizmus ereje pedig pont ebben rejlett.



